Ο **Γιώργος Μπρόζος**, γεννημένος στην Θεσσαλονίκη στις 25 Μαΐου 1986, είναι Έλληνας διεθνής καλαθοσφαιριστής. Έχει ύψος 2,00 m και αγωνίζεται στην θέση του πάουερ φόργουορντ με την ομάδα του Αίολου Αστακού.

Καριέρα
-------

Ο Μπρόζος ξεκίνησε την καριέρα του από τις ακαδημίες του Άρη και αγωνίστηκε για πρώτη φορά στην ανδρική ομάδα των "κίτρινων" στην εκτός έδρας νίκη κατά του Ηρακλή με 75-77 στις 21 Δεκεμβρίου 2002. Παρέμεινε στην Θεσσαλονίκη μέχρι το 2004, όταν μετακόμισε στις Ηνωμένες Πολιτείες για να σπουδάσει στο πανεπιστήμιο Φέρμαν της Νότιας Καρολίνας. Εκεί έπαιξε σε 113 αγώνες, αν και ξεκίνησε μόνο σε 12, όλους κατά την τελευταία του χρονιά. Εκείνη την σεζόν, είχε μέσο όρο 9,5 πόντων και 4,2 ριμπάουντ, χωρίς όμως να καταφέρει να γίνει ντραφτ για το ΝΒΑ.

Το καλοκαίρι του 2008 επέστρεψε στην Ελλάδα και υπέγραψε στην ΑΕ Λάρισας, με την οποία κατατάχθηκε 14ος και τελευταίος στο πρωτάθλημα της Α1 εθνικής κατηγορίας. Συνέχισε στην ομάδα της ΜΕΝΤ και το πρωτάθλημα της Β' εθνικής, πριν μεταγραφεί στον Αρκαδικό το καλοκαίρι του 2010.

Επόμενος σταθμός της καριέρας του Μπρόζου ήταν το κολλέγιο Ανατόλια, με την ομάδα του οποίου κατέλαβε την τρίτη θέση στον πρώτο όμιλο της τρίτης εθνικής κατηγορίας. Το 2012, μεταγράφηκε στον Φίλιππο Βέροιας, βοηθώντας την ομάδα της Ημαθίας να κερδίσει την άνοδο της από την Β' εθνική στην Α2, όπου την δεύτερη του χρονιά κατέλαβε την όγδοη θέση.

Το 2014-15, φόρεσε την φανέλα του Λαυρίου, το οποίο κέρδισε την άνοδο του στην Α1, ενώ το καλοκαίρι του 2015 υπέγραψε στην ομάδα του Αίολου Αστακού. Το καλοκαίρι του 2016, ανανέωσε για έναν ακόμη χρόνο με την ομάδα της Αιτωλοακαρνανίας.

Είναι διεθνής με την εθνική Ελλάδος εφήβων, έχοντας αγωνιστεί 13 φορές με τα γαλανόλευκα. Κορυφαία του εμφάνιση στις 10 Αυγούστου του 2003, όταν για την προκριματική φάση του παγκόσμιου πρωταθλήματος εφήβων πέτυχε 25 πόντους στη νίκη της ελληνικής ομάδας κατά της αντίστοιχης ιταλικής με 105-84.

Παραπομπές
----------

1. ↑  Furman Men's Basketball
2. ↑  George Brozos Player Profile, Furman, NCAA Stats
3. ↑  Αφιέρωμα Α1 2008-09: Τα ρόστερ των ομάδων
4. ↑  Arcadia Sports - Κατιάκος, Μπρόζος, Παπαδάκης στα TOP-10!
5. ↑  Γιώργος Μπρόζος | Imathia Sports News
6. ↑  Γιώργος Μπρόζος - Νέος "σταθμός" το Λαύριο!
7. ↑  Χαρισμίδης, Θανόπουλος και Μπρόζος στον Αίολο Αστακού
8. ↑  Παραμένουν στον Αίολο Κιτσούλης, Μπρόζος | Basket A2
9. ↑  «ΠΡΟΚΡΙΜΑΤΙΚΗ ΦΑΣΗ Π.Π. ΕΦΗΒΩΝ 2004 10-08-2003 / ΤΣΙΑΒΕΝΝΑ ΕΛΛΑΔΑ 105 - 84 ΙΤΑΛΙΑ». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Οκτωβρίου 2015.

Εξωτερικοί σύνδεσμοι
--------------------

* Γιώργος Μπρόζος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* μπροζος - BasketPlus.gr[*νεκρός σύνδεσμος*]
* Γιώργος Μπρόζος | Kapasports

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Ανατόλια ~ Α2 Εθνική ~ Περίοδος 2019-2020 |
| --- |
|  |
| 0 | 
* **4** Γερομιχαλός
* **5** Γκάτζιας
* **7** Παπαδόπουλος
* **8** Γαλανίδης
* **9** Καραποστόλου
* **10** Ασημακόπουλος
* **11** Ξενιτίδης
* **12** Τσιρογιάννης
* **13** Καραγιαννίδης
* **14** Μπρόζος
* **15** Πιλκούδης
* **16** Τόζιος
* **17** Αμπατζάς
* **18** Μουρατίδης

Προπονητής: Γκαϊτατζής |  |

 |